El Piló convoca el XLI Concurs Nacional de Pintura- I Biennal de Burjassot 2021
2025-07-24

L’Associació Cultural Valenciana El Piló de Burjassot ha convocat el XLI Concurs Nacional de Pintura-I Biennal de Burjassot 2021, un certamen que l’entitat local celebra anualment i que, a causa de la pandèmia, havia quedat suspés en 2020.

El Piló ha publicat les BASES per a aquest concurs pictòric d’on es depren que el guanyador o guanyadora del premi El Piló obtindrà un premi per import de 1800 euros, a més de poder realitzar una exposició a la Casa de Cultura del municipi.

El tema dels treballs que es presenten serà, com sempre, el medi ambient i la tècnica serà lliure. Les obres hauran de remetre’s de l’1 al 21 de setembre de 2021, de dilluns a divendres, prèvia petició telefònica, al carrer Doctor Moliner, 10 (46.100 Burjassot- València). El telèfon de contacte és el 627 282 975 i l’adreça de correu electrònic és elpilo@telefonica.net.

L’exposició de les obres admeses tindrà lloc del 15 al 30 d’octubre de 2021 en la seu social de El Piló.